Így készült a Víg125 film! 2022 telén, amikor éppen minden zárva volt, mi a zárt ajtók mögött filmet forgattunk a Vígszínházról. Hosszas utómunka és szerkesztés után megszületett a Víg125 című, négyrészes dokumentum(játék)film, amelyet talán már sokan láttak, de május 2-án 18 órától újra levetítünk a Vígszínházban. A sorozatban megelevenednek a Víg nagy korszakai és legendás alakjai, és soha nem látott, kincset érő archív felvételek, illetve interjúk segítségével végigutazunk a színház 125 éves történetén, a színfalak mögötti eseményeket pedig kosztümös, nagyjátékfilmbe illő jeleneteken keresztül idézzük fel. Most megmutatjuk, hogyan zajlott a forgatás, hogyan lett a 125. születésnapból film – és hogyan mesélte el egy teljes társulat, együtt, sokféleképpen, a Vígszínház ismeretlen, titkos életét. Nézzék meg a Víg125 werkfilmet! Tartsanak velünk a kulisszák mögé! Víg125 stáblista: https://www.vigszinhaz.hu/Vig_125_film Víg125 dokumentum(játék)film vetítés május 2-án: https://www.vigszinhaz.hu/Vig125_dokumentumjatekfilm_vetites A videó a képre kattintva tekinthető meg.
A Víg Társalgó Podcast negyedik részében Lukács Sándor pályáját ismerhettük meg. Csaknem 100 film szerep és 130 színpadi szerep, több millió néző, 9 verseskötet és több mint 50 éve ugyanaz a színház: a Vígszínház. Spiró, Örkény, Csurka, Gyurkovics, Déry, Molnár, Shakespeare, Moliére, Kleist, Bernard Shaw, Tennessee Williams, Arthur Miller, O’Neill, Dürrenmatt, Bulgakov, vagy éppen – ahogy aktuálisan is – Goldoni és Esterházy alakjainak megtestesítője. Egyedülálló orgánum, utánozhatatlan elegancia, érzékeny játék, intenzív jelenlét, sugárzó intellektus, örök sármőr, a magyar Alain Delon és a fonákjáról híres teniszpartner. Ez mind Lukács Sándor. És még rengeteg emlék, legenda, kérdés és titok. Az est vendége Szacsvay László volt, a moderátora pedig Sztankay Ádám. A Vígszínház új podcast sorozatában a Víg Társalgó szerkesztett beszélgetéseit láthatják a YouTube csatornánkon, minden csütörtökön 10 órától. A videó a képre kattintva tekinthető meg.
Versmegzenésítés Challenge - 90 perces kulturális showműsor, Zoltán Áron vezetésével. A műsorban Áron és egy vígszínházi művész mellett egy meghívott vendég lép színpadra. A fellépőknek egy hónapjuk van arra, hogy megzenésítsék azt a verset, amelyet a közönség választ ki szavazás útján. Hogy mire jutottak a verssel, az az est folyamán derül ki, ahol egymás számára is első alkalommal mutatják be a feldolgozásukat. A versmegzenésítések meglepően személyes és intim alkotófolyamatáról és a szereplők vershez kötődő érzelmeiből élénk beszélgetés alakul, sok humorral fűszerezve. Első alkalom: április 25. este 7 óra, Víg Szalon (Hegedűs Gyula utca 2.) Résztvevők: Szélinger Anna (CéAnne) dalszerző-énekes, Horváth Szabolcs színművész és az est házigazdája: Zoltán Áron színművész Feldolgozott vers: József Attila: (Karóval jöttél…) Második alkalom: május 23. este 7 óra, Víg Szalon (Hegedűs Gyula utca 2.) Résztvevők: Cseri Hanna dalszerző-énekes és bábszínházi rendező, Fesztbaum Béla színművész és az est házigazdája: Zoltán Áron színművész A műsort ajánljuk irodalomórán unatkozó (vagy éppen ellenkezőleg, lelkesen résztvevő) középiskolás diákoknak, tanároknak, versszerető embereknek és mindenkinek, aki szeretné jól érezni magát, és közben elmélyülni a magyar költészet egyik gyöngyszemében! Színlap és jegyvásárlás: https://www.vigszinhaz.hu/Versmegzenesites_Challenge
Kopogott már valaha egy ajtón, amely sosem nyílt ki? Franz Kafka A kastély című műve nem csupán egy történet a hatalomról és a kiszolgáltatottságról – hanem egy álomszerű (vagy éppen rémálomszerű) utazás egy olyan világba, ahol minden válasz újabb kérdéseket szül. Bodó Viktor rendezését az évadban utoljára április 30-án láthatják a Vígszínházban. Az előadás szereplői: ifj. Vidnyánszky Attila, Hegedűs D. Géza, Méhes László, Orosz Ákos, Bölkény Balázs, Radnay Csilla, Kovács Patrícia, Bach Kata, Varga-Járó Sára, Zoltán Áron, Karácsonyi Zoltán, Borbiczki Ferenc. Színlap és jegyvásárlás: https://www.vigszinhaz.hu/A_kastely
Színházjeggyel, bérlettel kapcsolatos információért hívja a színház ingyenes zöld számát : 06-80-204-443 Látogassa gyakran frissülő honlapunkat a www.vigszinhaz.hu címen! Leiratkozás: Ha nem szeretné rendszeresen kapni a Vígszínház hírleveleit, kérjük |